CELEX: 62021TN0401
Language: hr
Date: 2021-07-07 00:00:00
Title: Predmet T-401/21: Tužba podnesena 7. srpnja 2021. – KN/Parlament

23.8.2021   
            
            
               HR
            
            
               Službeni list Europske unije
            
            
               C 338/37
            
         
      Tužba podnesena 7. srpnja 2021. – KN/Parlament
      (Predmet T-401/21)
      (2021/C 338/47)
      Jezik postupka: francuski
      
         Stranke
      
      
         Tužitelj: KN (zastupnici: M. Casado García-Hirschfeld i M. Aboudi, odvjetnici)
      
         Tuženik: Europski parlament
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  proglasi ovu tužbu dopuštenom;
               
            
                  —
               
               
                  poništi pobijanu odluku;
               
            
                  —
               
               
                  naloži naknadu neimovinske štete procijenjene na ex aequo bono iznos od 100 000 eura;
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog tužbi protiv Odluke Europskog parlamenta od 28. travnja 2021. o razrješnici za izvršenje općeg proračuna Europske unije za financijsku godinu 2019., dio VI. – Europski gospodarski i socijalni odbor (2020/2145(DEC)) i Rezolucije Europskog parlamenta od 29. travnja 2021. koja sadržava primjedbe koje su sastavni dio gore navedene odluke, tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na povredi članka 16. stavka 1. UFEU-a, članaka 1. i 8. Povelje Europske unije o temeljnim pravima, članaka 4. i 5. Uredbe 2018/1725 (1) i na povredi načela povjerljivosti disciplinskih postupaka i pravosudnih informacija te članka 10. Uredbe br. 883/2013 (2).
               
            
                  2.
               
               
                  Drugi tužbeni razlog, koji se temelji na povredi prava na pretpostavku nedužnosti, načela dobre uprave i načela proporcionalnosti.
               
            
         (1)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL 2018., L 295, str. 39.)
      
         (2)  Uredba (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL 2013., L 248, str. 1. i ispravak SL 2020., L 426, str. 97.)